

**Συμμετοχή του Επιμελητηρίου Κορινθίας στη Έκθεση “Detrop Boutique”**

****

**Κάλεσμα Συμμετοχής Μελών**

*Δηλώσεις συμμετοχής έως 25 Ιανουαρίου 2020*

 Το Επιμελητήριο Κορινθίας ενημερώνει τα μέλη του ότι προτίθεται να συμμετάσχει στην 29η Διεθνή Έκθεση Τροφίμων, Ποτών, Μηχανημάτων, Εξοπλισμού & Συσκευασίας - Detrop Boutique η οποία θα πραγματοποιηθεί από 22 έως 24 Φεβρουαρίου 2020 στο Διεθνές Εκθεσιακό & Συνεδριακό Κέντρο Θεσσαλονίκης.

 Οι επιχειρήσεις / μέλη του επιμελητηρίου Κορίνθιας που επιθυμούν να συμμετάσχουν στην Έκθεση καλούνται να εκδηλώσουν το ενδιαφέρον τους **έως τις 25 Ιανουαρίου****2020**, αποστέλλοντας την [αίτηση συμμετοχής](https://docs.google.com/forms/d/e/1FAIpQLSdHwxI6UoQdcuFILhkkR5fOlKDHOwn4K8faSR3PaGRt-ipLPw/viewform?vc=0&c=0&w=1).

***Το επιμελητήριο Κορινθίας προτίθεται να επιδοτήσει το*κόστος*της ενοικίασης περιπτέρου 30τμ, τύπου 3,*κατά 40*%, ενώ το υπόλοιπο*θα καλυφθεί*από τους εκθέτες.***

**Το συνολικό κόστος** για του περιπτέρου **ανέρχεται** στα **3.583,60€**

**Το κόστος επιδότησης του Επιμελητηρίου ανέρχεται στα 1.433,44€**

Το κόστος συμμετοχής για κάθε εκθέτη εξαρτάται από τον αριθμό των συμμετοχών.

Το μέγεθος του χώρου που θα αναλογεί στον κάθε εκθέτη πιθανόν να είναι από  5 έως 10 τ.μ. (θα εξαρτηθεί από τον αριθμό των συμμετοχών). **Η τιμή ανά τ.μ. για κάθε εκθέτη ανέρχεται στο ποσό των 71,67€.**

*Θα τηρηθεί σειρά προτεραιότητας καθώς ο αριθμός των διαθέσιμων τετραγωνικών του εκθεσιακού περιπτέρου είναι περιορισμένος.*

Προϋπόθεση για την επιχορήγηση είναι η εξόφληση των συνδρομών στο Επιμελητήριο έως και το έτος 2020.

Για περισσότερες πληροφορίες μπορείτε να επικοινωνήσετε με την κα. Κασμά ή την κα. Λάσκα, στο τηλέφωνο: (+30) 27410 24464 ή στο email: media@korinthiacc.gr

\*Απαραίτητη προϋπόθεση συμμετοχής η αποστολή στελεχών που θα εκπροσωπήσουν την επιχείρηση στην έκθεση.

Πληροφορίες για την έκθεση: <https://detropboutique.helexpo.gr/el>